โบสถ์น้อยนักบุญฟรังซิสเซเวียร์

โบสถ์น้อยนักบุญฟรังซิสเซเวียร์ (จีน: 聖方濟各聖堂, โปรตุเกส: Capela de São Francisco Xavier) เป็นโบสถ์น้อยแห่งหนึ่งบนเกาะโกโลอานี มาเก๊า ประเทศจีน สร้างเมื่อ ค.ศ. 1928 บริเวณชายฝั่งด้านตะวันตกเฉียงใต้ของเกาะ ตั้งอยู่ใกล้กับอนุสาวรีย์ปราบโจรสลัด ค.ศ. 1910 โบสถ์น้อยนี้เคยเป็นที่ประดิษฐานพระธาตุศักดิ์สิทธิ์หลายชิ้น ได้แก่ พระธาตุของมรณสักขีทั้ง 26 องค์ของญี่ปุ่นที่ถูกตรึงกางเขนที่นางาซากิเมื่อ ค.ศ. 1597 รวมทั้งคริสตังญี่ปุ่นบางคนที่ถูกสังหารช่วงกบฏชิมาบาระ เมื่อ ค.ศ. 1637 ปัจจุบันพระธาตุทั้งหมดถูกเคลื่อนย้ายไปที่พิพิธภัณฑ์ศิลปะและห้องเก็บศพใต้โบสถ์อันศักดิ์สิทธิ์ซึ่งเปิดใน ค.ศ. 1996 และพระธาตุที่สำคัญอีกอย่างคือกระดูกท่อนแขนของนักบุญฟรังซิสเซเวียร์ซึ่งเสียชีวิตตั้งแต่ ค.ศ. 1552 ปัจจุบันถูกย้ายไปเก็บรักษาไว้ ณ โบสถ์และสามเณราลัยนักบุญยอแซฟ เขตเซาโลวเรงซู อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ โบสถ์น้อยนักบุญฟรังซิสเซเวียร์ (มาเก๊า)